— 402 — 



poincts favorables envers vous, lesquelz ont esté tousiours par cy devant 

 impugné, mesmement par les conseillers de parlement de Parys. Si que 

 par les advertisemens qui nous furent escriptz quatre ou cinq jours après 

 vostres lettres et apporté à nous avec bon crédit, nous avons occasion 

 de surseoir ou pour le moins changer telle part de nostre resolution que 

 autrement la matière nous eust peu donner occasion de faire. Et pour 

 ceste cause sommes maintenant constrainte pour le présent de prendre 

 la resolution qui s'en suit. 



S'il est vray que pouvez faire avoir tel accord qui puisse estre à l'hon- 

 neur de Dieu et la seureté de vous mesmes et de vos associez, nous en 

 serons fort bien contente , moyennant que aussy il y ait considération de 

 nous , comment il nous pourra estre satisfait de nos justes et raison:\bles 

 demandes, à celle fin que, par faulte de ce, le discord entre nous et ce 

 royaulme là n'apporte une présente guprre plus domageable pour le 

 dit royaulme que f on debvroit soubhaiter pour Testât d'icelluy, et dont 

 nous sçavons que tant vous que tous autres de bon jugement debvriez 

 pour plusieus respectz avoir bonne considération. Et ainsi faisant, nous 

 sommes bien contente vous faire bailler une certaine somme d'argent en 

 Normandye , pour ayder à payer les frais de vostre armée. Et si ainsi , soit 

 que le traicté qui se manye à ceste heure à Chartres viendra à telle issue 

 que vos adversaires ne vouldront condescendre à vos raisonables condi- 

 tions pour mettre fin à ces guerres cruelles , lors en ce cas , plus tost que 

 vous et vos associez, par faulte de secours, tombiés en dangier, nous 

 vous asseurons que, non seullement vous fairons faire prompt payment de 

 certaine somme d'argent qu'avons promise au dit prince de Condé, mais 

 aussy, sur ung no*uveau appointement raisonable à estre faict et accordé 

 entre nous et vous et vos associez durant la captivité du dit prince, nous 

 vous concéderons telle ayde et secours, ou par argent ou par gens, ou 

 par l'un et l'aultre, qu'on trouvera raisonable et convenable pour nous et 

 nostre Estât de vous octroyer. Et pour ce nous desirons bien fort que , 

 selon le succès que auront les choses qui sont mis en avant au dit trac- 

 tement, nous puissions estre advertye de vous par deux ou trois voyes 

 pour le plus seur, de ce que trouverez le plus expédiant pour conduire 

 la cause à une bonne fin, sans aucunement prolonguer et différer le 

 temps qui nuit et empesche le plus les causes des aflaires semblables à 

 ceulx cy et engendre charges importables. Et vous asseurons que ne vou- 

 lons faire delay (après avoir receu nouvelles de vous et votre advertisse- 

 ment) à ce que dessus on trouvera pour nous convenable de faire, <à 

 promptement conduire à bonne fin la cause commune. 



20 janvier i563 '. 



Ici vient se placer une nouvelle lettre de Coligny, lettre plus 



' Record office, Slale papers , France, vol. XXIX. (Minute originale. ) 



